Ако не можете да приемате или използвате средства за ХЗТ, лекарството за високо кръвно налягане клонидин може да ви помогне за справяне с горещите вълни, както и някои антидепресанти. Но тези лекарства могат да доведат до появата на странични реакции, затова винаги първо трябва да обсъждате приема им за тази цел с лекар.
Промените в начина ви на живот също могат да спомогнат овладяването на горещите вълни:
вземането на студен душ, използването на вентилатор или консумирането на студена напитка
поддържането на спалнята по-хладна през нощта
редовното спортуване и отслабване, ако сте с наднормено тегло
избягването на пикантни храни, алкохол, цигари и напитки с кофеин
намаляването на нивото на стрес
носенето на леки дрехи